คือเดือนนี้ ฉันลืมทานยาคุมบ่อยมากค่ะ แล้วก็มีเพศสัมพันธ์บ้างประมาณอาทิตย์ล่ะครั้ง จนมาประจำเดือนรอบนี้มาน้อยมากค่ะ มาแค่หยดเดียวเอง วันนี้วันที่2ก็มีประจำเดือนไหลแค่หยดเดียว แบบนี่ผิดปกติมั้ยคะ ปกติคือเป็นคนมีประจำเดือนเยอะมาก
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้สำคัญของการกินยาเพื่อให้ได้ประสิทธิภาพคือการกินยาทุกวันติดต่อกัน หากลืมกินยาคุมไปนั้น ประสิทธิภาพของยาจะลดลงไปได้ประจำเดือนที่มาน้อยนั้น อาจจะเป็นผลจากผนังมดลูกบางลงจากการใช้ยาคุมกำเนิด หากไม่แน่ใจว่าเป็นเลือดประจำเดือนจริงหรือไม่ ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิหรือไปยืนยันผลที่รพ.อีกครั้ง ถ้าไม่ตั้งครรภ์จริงๆ ให้เริ่มกินยาคุมแผงต่อไปทันที และกินทุกวันติดต่อกันเป็นสำคัญ